માનસ સ્વચ્છતા રામકથામાં સંદર્ભમાં રામકથાનું રસપાન કરાવતા સંત મોરારિબાપુએ ચોથા દિવસે દેશમાં ચાલતા સ્વચ્છતા અભિયાનને આવકારવાની સાથે કેટલાક સ્થળોએ ચાલતા દંભની સામે માર્મિક કટાક્ષ કરીને દંભી નેતાઓને આડે હાથ લીધા હતા. બાપુએ જણાવ્યું હતું કે આપણે કંઈ કરતા નથીને ફોટા પડાવીએ છીએ. તેમ જણાવી મહારાષ્ટ્રના એક નેતાને દાખલો ટાંકતા કહ્યું કે મહારાષ્ટ્રના એક નેતા સ્વચ્છતા અભિયાનમાં પરિવાર સાથે જોડાયા પણ પાંદડું એક જ હતું. બાપુએ આ તબક્કે વ્યાસપીઠ ઉપરથી દંભી નેતાઓને ચેતવતા જણાવ્યું કે રાષ્ટ્રીય અભિયાન ખાલી દંભ અને પાખંડ ના બની જાય, એ મૂળ રૂપે આવવું જોઈએ.